มีอะไรกับแฟนใส่ถุง หลั่งนอก เช็คแล้วไม่รั่ว หลังจากนั้นมีการสอดใส่ไม่ถึง5 วิแล้วเอาออก(ทำความสะอาดแล้วก่อนใส่) ประจำเดือนไม่มา3 week แล้ว คัดนมแปปเดียวหายไปแล้ว ตอนนี้ปวดท้องน้อยนิดหน่อยเป็นอาการประจำเดือนใกล้มาหรืออาการตั้งครรภ์คะ แบบนี้มีโอกาสท้องสูงไหมคะ หรือเกิดจากความเครียด
สวัสดีค่ะ การมีเพศสัมพันธ์โดยใช้ถุงยางอนามัย ร่วมกับการหลั่งนอก โอกาสในการตั้งครรภ์นั้นถือว่ามีน้อยมาก ส่วนหลังจากนั้น หากได้มีการสอดใส่อวัยวะเพศชายเข้าไปในช่องคลอดต่อ น้ำอสุจิที่อาจค้างอยู่ในท่อปัสสาวะ ก็อาจออกมากับน้ำหล่อลื่นในขณะที่สอดใส่ได้ และทำให้มีโอกาสตั้งครรภ์ได้ แต่ก็ถือว่าไม่มากนัก เพราะปริมาณอสุจิที่มีไม่มากดังนั้น หากประจำเดือนไม่มา 3 สัปดาห์แล้ว แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มาจึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น